joelniklaus/EU_Wikipedias huggingface dataset:
Patti Scialfa

Vivienne Patricia "Patti" Scialfa (s. 29. heinäkuuta 1954 Long Branch, New Jersey) on yhdysvaltalainen laulaja-lauluntekijä. Soolouransa ohella Scialfa on Bruce Springsteenin The E Street Bandin jäsen ja naimisissa Springsteenin kanssa.

Scialfa aloitti musiikkiuransa 1970-luvulla valmistuttuaan New Yorkin yliopistosta. Hän esiintyi aluksi Sheridan Squarella Greenwich Villagessa. 1980-luvun alussa hän alkoi esiintyä New Yorkin klubeilla sekä lauloi taustoja rock-albumeilla ja kiertueilla esimerkiksi David Johansenin, The Rolling Stonesin ja Southside Johnny & the Asbury Jukesin kanssa. Hän liittyi E Street Bandiin vuonna 1984 ja esiintyi sen mukana ensi kertaa Born in the U.S.A. -kiertueella. Scialfa ja Springsteen menivät naimisiin 1991.

Scialfan ensimmäinen oma albumi Rumble Doll ilmestyi 1993, minkä jälkeen hän on julkaissut albumit 23rd Street Lullaby (2004) ja Play It as It Lays (2007).

Diskografia
 Rumble Doll (1993)
 23rd Street Lullaby (2004)
 Play It as It Lays (2007)

Lähteet

Yhdysvaltalaiset laulaja-lauluntekijät
Bruce Springsteen
Täydennyslentorykmentti (jatkosota)

Täydennyslentorykmentti oli Suomen ilmavoimien jatkolentokoulutuksesta vastannut lentorykmentti jatkosodassa. Rykmentin ja sen alaisten laivueiden tehtävät vastasivat hyvin pitkälti talvisodassa toimineiden ja pääasiassa välirauhan aikana lakkautettujen vastaavien joukko-osastojen tehtäviä.

Historia 
Lentorykmentti 1:n lakkauttamisesta ja lentokoulutusta antavan täydennyslentorykmentin sekä sen alaisten lentolaivueiden perustamisesta seuraavan liikekannallepanon sattuessa päätettiin ilmavoimien esikunnan heinä-elokuussa 1940 tekemillä päätöksillä. Talvisodan täydennyslentorykmenttien tapaan suunnitelmassa esitettyjen täydennyslentorykmentin ja sille alistettujen lentolaivueiden tehtävänä olisi reservistä tulevien lentäjien jatkokouluttaminen rintamalaivueiden vaatimuksia vastaavalle tasolle.

Täydennyslentorykmentti ja sen alaiset täydennyslentolaivueet 17, 25 ja 35 perustettiin jatkosodan liikekannallepanon yhteydessä 18. kesäkuuta 1941. Rykmentin komentajaksi määrättiin everstiluutnantti Viljo Rekola. Rykmentin laivueista T-LLv 17 vastasi tiedustelu- ja pommituslentäjien ja kaksi muuta hävittäjälentäjien koulutuksesta. T-LLv 35:lle alistettiin 25. kesäkuuta myös aiemmin lentorykmentti 3:n alainen lentolaivue 34.

Reservistä tulleiden lentäjien koulutus saatiin valmiiksi 2–3 kuukauden kuluessa, ja koulutustarpeen vähennyttyä selvästi LLv 34 ja T-LLv 25 yhdistettiin 1. lokakuuta 1941 T-LLv 35:een.

Täydennyslentolaivue 17 

Täydennyslentolaivue 17 perustettiin jatkosodan liikekannallepanossa Karvialle, mistä se siirrettiin jo seuraavan kuukauden alulla Poriin. Laivueen tehtävänä oli pääasiassa antaa jatkokoulutusta reservistä palaaville tiedustelu- ja pommituslentäjille. Kaksimoottorisista koneista koostunut lentue siirrettiin Luonetjärven lentokentälle syyskuussa 1941 ja alistettiin alkuun lentolaivue 46:lle. Laivue lakkautettiin kokonaisuudessaan jonkin aikaa myöhemmin. Koko laivueen entinen kalusto ja henkilöstö siirrettiin Luonetjärvelle 1. marraskuuta 1941. Lakkautetun laivueen kalustosta muodostettiin lentolaivue 46:n kolmas lentue, joka tosin siirrettiin saman kuukauden puolivälissä lentolaivue 48:n kolmanneksi lentueeksi.

Kaksimoottorikonekannan kasvun seurauksena ilmavoimien lentävän henkilöstön jatkokoulutustarve kasvoi merkittävästi. Täydennyslentolaivue 17 (T-LeLv 17) perustettiin uudelleen 28. marraskuuta 1942 lentorykmentti 4:n alaisuuteen, ja se jatkoi toimintaansa Luonetjärven lentokentältä. Uudelleen perustettu laivue koulutti kaksimoottorilentäjien lisäksi ilmavoimien konekivääriampujia ja tähystäjiä.

T-LeLv 17:n lakkautettiin viimeisen kerran 11. syyskuuta 1944, viikko jatkosodan päättymisen jälkeen. Laivueen jäljellä olevat osat siirtyivät pommituslentolaivue 46:lle, joka keskeytti käynnissä olleet jatkokoulutuskurssit runsas kuukausi myöhemmin.

Täydennyslentolaivue 25

Täydennyslentolaivue 35

Lähteet

Viitteet 

Suomen ilmavoimien joukko-osastot ja yksiköt toisessa maailmansodassa
Open Source Virtual Reality

Open Source Virtual Reality eli OSVR on avoimen lähdekoodin ohjelmistoprojekti, jonka tavoitteena on mahdollistaa kaikkien valmistajien virtuaalilasien ja peliohjainten toimivuus kaikissa peleissä. Projektilla on myös Razerin ja Sensicsin kehittämät virtuaalilasit joiden projekti väittää olevan avoin laite ja jonka käyttämän ohjelmiston lähdekoodi on avoin, mutta tammikuuhun 2017 mennessä projekti ei ole julkaissut FPGA:n RTL-firmwarea eikä mikrokontrollerin firmwarea. Tähän mennessä julkaistut laitetiedot ovat Razerin omisteisen lisenssin alaisuudessa.

Virtuaalilasien ensimmäinen versio, Hacker Development Kit 1.0, julkistettiin CES-messuilla tammikuussa 2015. Razer julkisti kaksi paranneltua versiota ja alkoi toimittaa niitä valituille kehittäjille saman vuoden heinäkuussa. Ennakkotilaukset avattiin kuluttajille lokakuussa ja toimitukset alkoivat marraskuussa 2015. Virtuaalilasien 2.0-versio julkaistiin kesäkuussa 2016. Valve lisäsi Steam-pelialustaansa OSVR-tuen 23. marraskuuta 2016.

Katso myös 
 HTC Vive
 Oculus Rift
 PlayStation VR

Lähteet

Aiheesta muualla 
 Virallinen sivusto

Virtuaalitodellisuuslasit
Virtuaalitodellisuuslasit

Virtuaalitodellisuuslasit eli virtuaalilasit tai keinotodellisuuslasit (lyhyesti VR-lasit tai VR-laite, ennen virtuaalitodellisuuskypärä) ovat silmille laitettava laite, joka mahdollistaa virtuaalitodellisuuteen uppoutumisen eli immersion. Niitä käytetään videopelien pelaamiseen sekä erilaisiin simulaatoihin. VR-lasien lisälaitteena käytetään usein liikeohjaimia, joiden avulla VR-lasien käyttäjä voi käyttää käsiään virtuaalitodellisuudessa. Monet VR-lasit vaativat toimiakseen tehokkaan tietokoneen tai pelikonsolin. Joitakin VR-laseja voi käyttää myös älypuhelimen kanssa, jolloin VR-lasit ovat halvempia eikä VR-lasien kiinnittämiseen muutoin vaadittavia kaapeleita tarvita. Puhelimen kanssa toimivien VR-lasien haittapuolena on puhelinten tietokoneita sekä pelikonsoleita heikompi suorituskyky ja akunkesto.

Historia 
Ensimmäisinä kuluttajakäyttöön suunniteltuina virtuaalilaseina voidaan pitää Nintendon Virtual Boy -konsolia tai Forte VFX1 -laitetta.

Virtuaalitodellisuuslaseja 
 Oculus Rift (vaatii tehokkaan tietokoneen)
 Oculus Quest ja Oculus Quest 2
 HTC Vive (vaatii tehokkaan tietokoneen)
 HTC Vive Pro 2 ja Focus 3
 PlayStation VR (vaatii PlayStation 4- tai PlayStation 5 -konsolin)
 Samsung Gear VR (vaatii yhteensopivan Samsung Galaxy -puhelimen)
 Google Daydream View (vaatii yhteensopivan Android-puhelimen)
 Varjo VR-1, yrityskäyttöön suunniteltu
 Valve Index (vaatii tehokkaan tietokoneen)

Katso myös 
 Google Cardboard
 Virtual Boy
 OSVR

Kuvia

Lähteet

Aiheesta muualla 

Tietokonelaitteisto
Sigmund Freudin käsitys uskonnosta

Sigmund Freudin käsitys uskonnosta ilmenee hänen kirjoistaan ja artikkeleistaan. Psykoanalyysin perustaja Sigmund Freud oli ateisti. Freudin näkemyksen mukaan uskonto oli verrattavissa lasten ja vanhempien suhteeseen, eli ihminen hakee korvaajaa, kun häneltä otetaan vanhemmat pois. Freud piti uskonnollisia käsityksiä ”harhoina, ihmiskunnan vanhimpien, voimakkaimpien ja sitkeimpien toiveiden kuviteltuina toteutumina”.

Freudin uskonnollinen tausta 

Ateismistaan huolimatta Freud oli ylpeä juutalaisesta syntyperästään eikä koskaan yrittänyt kätkeä sitä: ”Vanhempani olivat juutalaisia, minä myös olen pysynyt juutalaisena”, hän kirjoitti omaelämäkerrassaan vuonna 1925.

Filosofeista nuori Freud mainitsi arvostavansa eniten ateisti Ludwig Feuerbachia. Franz Brentanolla oli voimakas mutta ohimenevä teis­tinen vaikutus. Friedrich Nietzscheä Freud kielsi lukeneensa nuorena, mutta tästä on eriäviä käsityksiä.

Freudin uskontoteoria 

Kirjassaan Erään toivekuvitelman tulevaisuus Freud piti uskontoa ihmismielen puolustuskeinona pelottavia luonnonilmiöitä, sairautta ja kuolemaa vastaan. ”Nämä voimat luonto on suurena, julmana ja kiivaana nostattanut vastaamme ja muistuttaa mieliin heikkoutemme ja avuttomuutemme.” Ihmisen mielikuvitus muuntaa luonnonvoimat henkilöllisiksi, yliluonnollisiksi valloiksi, joihin voidaan vedota samalla tavoin kuin lapsi vetosi vanhempiinsa.

Juutalais-kristillisessä uskonnossa ihmiset heijastavat kaikkeuteen muiston isästä suurena suojelevana voimana. Lapsuudesta tutut kasvot ovat suurentuneet taivaassa äärettömiksi. ”Uskonto olisi siis yleisinhimillinen pakkoneuroosi”, ja lapsuusneuroosin tavoin se juontuisi oidipuskompleksista, isäsuhteesta, ja siitä päästäisiin eroon, kun ihmiset vihdoin luonnontieteellisen tiedon avulla oppivat hahmottamaan todellisuuden ilman harhaluuloja.

Pahat ja kiusalliset henkiolennot – kuten paholainen – puolestaan edustavat Freudin mukaan tukahdutettujen ja torjuttujen viettiyllykkeiden johdannaisia.

Lähteet

Kirjallisuus 
 
  
 Freud, Sigmund: Minä ja ”se”, teoksessa 
 Freud, Sigmund: Mies nimeltä Mooses ja yksijumalinen uskonto. (Der Mann Moses und die monotheistische Religion, 1939). Suomennettu teoksessa

Viitteet

Kirjallisuutta

Aiheesta muualla 
 Freud and Religion. Freud Museum. 
 Thornton, Stephen: Sigmund Freud: Religion. Internet Encyclopedia of Philosophy. 

uskonto
Freud ja uskonto
Bora-Hansgrohe

Bora-Hansgrohe (UCI-tunnus BOH) on saksalainen maantiepyöräilyn ammattilaistalli, joka osallistuu korkeimpaan UCI World Tour -kilpailusarjaan. Talli perustettiin vuonna 2010. Talli osallistui UCI Professional Continental -sarjaan vuosina 2010–2016. Kun Tinkoff-tallin ilmoitettiin lopettavan kauden 2016 jälkeen, uutisoitiin Peter Saganin solmineen kolmen vuoden sopimuksen Bora – Argon 18 -tallin kanssa. Talli siirtyi UCI World Tour -sarjaan kaudella 2017 nimellä Bora-Hansgrohe.

Joukkueen kokoonpano

2022 
Lähde: UCI

Lähteet

Aiheesta muualla
Tallin verkkosivusto

Saksalaiset pyöräilytallit
Sädekukat

Sädekukat (Gaillardia) on suku asterikasvien heimossa. Siihen kuuluu 21 lajia. Sädekukat kasvavat alkuperäisenä Pohjois-Amerikassa ja Etelä-Amerikassa. Useita niistä viljellään koristekasvina.

Lajeja 
 syyssädekukka (Gaillardia aristata)
 loistosädekukka (Gaillardia × grandiflora) – syyssädekukan ja kesäsädekukan risteymä
 kesäsädekukka (Gaillardia pulchella)

Lähteet

Aiheesta muualla 
 Finto: Kassu – Kasvien suomenkieliset nimet: Gaillardia
 Suomen Lajitietokeskus: Sädekukat – Gaillardia

Asterikasvit
Ruotsilan kahakka

Ruotsilan kahakka oli Sastamalan Kiikassa sijaitsevassa Ruotsilan kartanossa 22.–23. tammikuuta 1918 sattunut välikohtaus, joka oli yksi Suomen sisällissotaa edeltäneistä väkivaltaisuuksista. Suojeluskuntalaisten sekä punakaartin ja venäläisten sotilaiden välisessä tulitaistelussa sai surmansa yksi suojeluskuntalainen. Kokemäenjoen rannalla Tyrvään ja Kiikan rajalla sijainnut kartano oli tuolloin Tyrvään kihlakunnan kruununvoutina toimineen Arno August Rydmanin (1866–1934) omistuksessa.

Tapahtumat 
Kokemäenjokilaaksoon oli syksyllä 1917 saapunut 3 000 miehen vahvuinen venäläinen jalkaväkirykmentti, josta Kiikkaan majoittui noin 600 sotilasta. Tapahtumien alkaessa tiistaina 22. tammikuuta 1918 he olivat jo jättämässä paikkakunnan. Venäläiset odottivat rautatieasemalla Turkuun lähtövalmiina olevaa junaa, kun Kiikan työväenkaartin edustajat pyysivät heitä tekemään tarkastuksen Ruotsilan kartanoon. 

Muutaman kilometrin päässä Vakkalan kylässä asuneen seitsenvuotiaan Tuure Junnilan 13-vuotiaan veljen Viljo Junnilan päiväkirjamerkintöjen mukaan venäläiset piirittivät Ruotsilan kartanon, jonka jälkeen apuun kiirehtineiden suojeluskuntalaisten ja venäläisten välille syntyi kiivasta laukaustenvaihtoa. Paikalla oli tuolloin Kiikan lisäksi myös Porin, Nakkilan, Harjavallan, Kokemäen, Kauvatsan ja Huittisten suojeluskuntalaisia. Kello 18 mennessä tilanne oli rauennut, kun alivoimaiseksi jääneet venäläiset vetäytyivät paikalta. Välikohtauksen aikana haavoittui yksi punakaartilainen sekä 18-vuotias Kauvatsalta kotoisin ollut suojeluskuntalainen, joka menehtyi seuraavana päivänä. Lisäksi Ruotsilan talon koira ammuttiin.

Seuraavana iltapäivänä paikalle saapui ilmeisesti Kauvatsalta toinen venäläisten sotilaiden ryhmä, jotka hyökkäsivät kartanoon ryöstäen ja polttaen sen päärakennuksen. Kartanonomistaja Arno Rydmanin poika Tor (1896–1941) haavoittui välikohtauksen aikana jalkaansa. Hänen sisarensa, myöhemmin kuvataiteilijana tunnettu Leila Rydman-Kalervo onnistui saamaan Tor Rydmanin pois kartanosta ja kuljettamaan hänet reellä Peipohjan rautatieasemalle, josta he matkasivat junalla sairaalahoitoon Poriin. Venäläiset saivat Ruotsilasta vangeiksi 24 suojeluskuntalaista. Heidät kuljetettiin junalla Tampereelle, jossa Teknillisen opiston opiskelijoista koottu suojeluskuntakomppania miehitti rautatieaseman ympäristön valmistautuen vapauttamaan vangit. Tampereen miliisipäällikkönä toimineen Pekka Lönngrenin välityksellä käytyjen neuvottelujen tuloksena vangit kuitenkin pääsivät vapaaksi vielä saman illan aikana ja uudelta aseelliselta selkkaukselta vältyttiin.

Lähteet 

Suomen sisällissodan taistelut
Kiikka
Pirkanmaan historia
Jarrion Lawson

Jarrion Lawson (s. 6. toukokuuta 1994 Texarkana, Yhdysvallat) on yhdysvaltalainen pituushyppääjä. Hän kilpailee myös pikajuoksuissa ja kolmiloikassa.

Lawson saavutti Barcelonan alle 20-vuotiaiden MM-kilpailuissa 2012 pronssia pituushypyssä tuloksella 764. Hän osallistui pituushyppyyn Rio de Janeiron kesäolympialaisissa vuonna 2016 ja sijoittui neljänneksi tuloksella 825. Hän saavutti World Relays -kilpailuissa 2017 hopeaa 4 × 200 metrin viestissä. Lontoon MM-kisoissa 2017 hän voitti hopeamitalin pituushypyssä tuloksella 844. Hän sijoittui neljänneksi Birminghamin sisäratojen MM-kilpailuissa 2018.

Kesäkuussa 2018 Lawson antoi trenboloni-nimistä anabolista steroidia sisältäneen dopingnäytteen. Kansainvälinen yleisurheiluliitto määräsi hänelle neljän vuoden kilpailukiellon. Lawson kiisti syyllisyytensä ja väitti anabolisen steroidin päätyneen hänen elimistöönsä saastuneen lihan kautta syötyään ravintolassa pihvin. Hän valitti kilpailukiellosta urheilun kansainväliseen vetoomustuomioistuimeen CASsiin, joka maaliskuussa 2020 kumosi kansainvälisen yleisurheiluliiton tuomion. CAS katsoi että kielletty aine oli suurella todennäköisyydellä peräisin Lawsonin syömästä pihvistä.

Belgradin sisäratojen MM-kilpailuissa 2022 Lawson sijoittui pituushypyssä neljänneksi.

Lähteet 

Yhdysvaltalaiset pituushyppääjät
Vuonna 1994 syntyneet
Elävät henkilöt
Alzheimer (EP)


Alzheimer on Läjä Äijälän EP-levy, joka ilmestyi vuonna 2016 levymerkillä Joteski Groteskii. Albumista julkaistiin rajoitettu 300:n kappaleen vinyylipainos.

Kappaleet

A-puoli 
Alzheimer

B-puoli 
Muistoja	
Hoitola

Lähteet 

Vuoden 2016 EP:t
Läjä Äijälän albumit
Raskas taakka


Raskas taakka on Läjä Äijälän EP-levy, joka julkaistiin vuonna 2012 Vauvan ja Joteski Groteskii -levy-yhtiöiden yhteisjulkaisuna. Siitä otettiin rajoitettu 400:n kappaleen yksipuolinen vinyylipainos. Albumi on väitetysti nauhoitettu jo vuonna 2005, mutta sen julkaisu lykkääntyi usealla vuodella henkilökohtaisista syistä.

Nuorgamin kriitikko antoi albumille arvosanan 55/100. Hän sanoi musiikin olevan mekaanista ja sekavaa, bassontäytteistä muhjua, ja albumin aiheuttavan lähinnä korvakipua. Hänen mukaansa Äijälän ”ölinä” heijastaa taiteilijan ahdistusta.

Kappaleet

A-puoli 
Anna kuoleman tulla
Jäinen kuin jää
Kuoleman maassa
Raskas taakka

Arvostelut 
 Nuorgam: 55/100

Lähteet 

Vuoden 2012 EP:t
Läjä Äijälän albumit
Yhdysvaltain reformipuolue

Yhdysvaltain reformipuolue (, myös ) on yhdysvaltalainen poliittinen puolue, jonka miljardööri ja vuoden 1992 presidentinvaalien sitoutumaton ehdokas Ross Perot perusti vuonna 1995. Puolue kuuluu poliittiseen keskustaan.

Puolueen tunnettuja jäseniä ovat Ross Perotin lisäksi entinen Minnesotan kuvernööri Jesse Ventura, Pat Buchanan ja Ralph Nader. Yhdysvaltain entinen republikaanipresidentti Donald Trump on entinen reformipuolueen jäsen.

Lähteet

Aiheesta muualla
Reformipuolueen kotisivut 

Yhdysvaltalaiset puolueet
The Open Group

The Open Group on kansainvälinen konsortio, joka julkaisee ja hallinnoi UNIX-tavaramerkkiä sekä vastaa Single UNIX Specification standardista ja sertifioinnista.

Organisaatioon kuuluu yli 700 jäsenorganisaatiota ja siinä ovat edustettuina sekä UNIX-valmistajat että sen käyttäjät (mm. Nasa).

Organisaatio syntyi kun Open Software Foundation (OSF) ja X/Open yhdistyivät vuonna 1996.

X Consortium ilmoitti vuonna 1996 siirtävänsä X Window Systemin Open Groupin vastuulle vuodesta 1997 alkaen.
Toukokuussa 1999 Open Group perusti X.Orgin, joka teki X Window System-julkaisut.

Open Group tekee myös vaatimuksenmukaisuuden testaamista.

Standardit ja innovaatiot 

Organisaatiolla on mm. seuraavia standardeja:

 Call Level Interface (perusta ODBC:lle)
 Single UNIX Specification
 Common Desktop Environment
 Motif

Lähteet

Aiheesta muualla 
 Verkkosivut
 The Single UNIX Specification 

Unix
Yhdysvaltalaiset säätiöt
Konsortiot
Ebenisti

Ebenisti () on ranskankielinen nimitys omanlaiselle taidepuusepälle. Nimitystä käytettiin yleisemmin 1700-luvulla. Käsite viittaa tarkemmin henkilöön, joka valmistaa huonekaluja tai muita koristeltuja puutuotteita, kuten jakkaroita, sängyn jalkoja tai lipastoja. Ebenisti on myös henkilö, joka tekee maalauksia tai tarkkoja kaiverruksia erilaisiin pöytiin tai tuoleihin.

Tunnettuja ranskalaisia ebenistejä 

 Adam Weisweiler noin 1740–1810
 André-Charles Boulle 1642–1732
 Bernard II van Risamburgh k. 1767
 Etienne Levasseur 1721–1797
 Ferdinand Bury 1774
 Georges Jacob 1739–1814
 Jacques Dubois 1693–1763
 Jean-Francois Leleu 1729–1807

 Jean Francois Oeben 1720–1763
 Just-Aurele Meissonnier 1695–1750
 Martin Carlin 1766
 Nicolas Petit 1732-1791)
 Nicolas Pineau 1684–1754
 Nicolas Sageot 1666–1731
 Pierre 11 Migeon 1701–1758
 Roger Vandercruse tunnettiin myös nimellä Lacroix 1728–1799

Lähde:

Lähteet

Aiheesta muualla 

Käsityöt
Puusepänteollisuus
Ranskan taide
Georg Ebers

Georg Moritz Ebers (1. maaliskuuta 1837 Berliini, Saksa – 7. elokuuta 1898 Tutzing, Saksa) oli saksalainen egyptologi ja kirjailija. Vuonna 1875 Ebers löysi yhtenä merkittävimpinä muinaisina löytöinä pidettävän Ebersin papyruksen, joka on nimetty hänen mukaansa. Papyrusarkeille painettu egyptiläinen lääketieteellinen kirjoitus on peräisin noin vuodelta 1550 eaa.

Elämä ja teoksia
Ebers opiskeli oikeustiedettä Göttingenin Georg-August-yliopistossa ja myöhemmin itämaisia kieliä sekä arkeologiaa.
Ebers julkaisi elämänsä aikana myös monia kuuluisia muinaisegyptiä käsitteleviä romaaneja, kuten vuonna 1864 julkaistu Eine ägyptische Königstochter, joka käsittelee romantiikkaa.

Suomennettuja teoksia 

 Homo sum : romaani, suurimmaksi osaksi suom. Nestor Emil Setälä sekä Kuusikko. Edlund, 1881.
 Kysymys : idylli, suom. Liida J. Weilin & Göös, 1883.
 Sisaret : romaani,  suom. Fredrik Joel Pätiälä ja Kaarlo Adolf Oskar Relander. Söderström, 1883.
 Josua : romaani, suom. J. Judén. Satakunnan kirjapaino, 1894.
 Egyptin kuninkaantytär : historiallinen romaani. Ensimmäinen - toinen osa, suom. Kaapo Murros. Kalevan kirjapaino, 1901-1902.
 Pormestarin vaimo : romaani, suom. Hilja Walldén. G. W. Edlund, 1903.
 Sana : romaani, suom. F. H. B. Lagus. Osuuskunta Länsi-Suomi, 1907.

Aiheesta muualla 

 Vapaasti ladattavia Georg Moritz Ebersin e-kirjoja Projekti Lönnrotilta ja Project Gutenbergiltä

Lähteet

Saksalaiset arkeologit
Saksalaiset kirjailijat
Egyptologit
Vuonna 1837 syntyneet
Vuonna 1898 kuolleet
John Trump

John George Trump (21. elokuuta 1907 New York, New York – 21. helmikuuta 1985 Boston, Massachusetts) oli yhdysvaltalainen fyysikko, insinööri, National Academy of Engineeringin (NAE) jäsen ja keksijä, joka sai Ronald Reaganilta National Medal of Science -palkinnon. Hän toimi Massachusetts Institute of Technologyssä professorina vuosina 1936-1973 ja vuodesta 1973 hän oli emeritusprofessori. Hän oli Frederick Trumpin poika, Fred Trumpin veli ja Donald Trumpin setä.

Trump toimi nuoruudessaan jonkin aikaa Elizabeth Trump & Son -yhtiössä, mutta lopetti yhteistyön veljensä kanssa ja aloitti uran sähkötekniikan parissa. 

Hän palveli myös toisessa maailmansodassa.

Lähteet

Vuonna 1907 syntyneet
Vuonna 1985 kuolleet
Yhdysvaltalaiset keksijät
Yhdysvaltalaiset professorit
Trumpin suku
Amerikansaksalaiset
Kirja (suomalainen kustantamo)

Kustannusosakeyhtiö Kirja oli suomalainen Helsingissä toiminut kustannusliike joka perustettiin vuonna 1912 yhdistämällä Yrjö Weilin ja kumpp. Oy:n ja Oy Kansan kustannusliikkeet. Kustannusliikkeellä oli oma kirjapaino vuodesta 1920 alkaen ja sen osake-enemmistön omisti WSOY. Kustannusliikkeen toimitusjohtajana oli Eino Railo 1914–1931.

Lähteet 

Suomalaiset kirjankustantamot
Henry Heinz

Henry John Heinz (11. lokakuuta 1844 Pittsburgh, Pennsylvania – 14. toukokuuta 1919 Pittsburgh, Pennsylvania) oli amerikansaksalainen yrittäjä, joka perusti H. J. Heinz Companyn vuonna 1869.

Elämä
Henry John Heinz syntyi 11. lokakuuta 1844 Pittburghissa, Pennsylvaniassa. Hänen vanhempansa olivat Kallstadtista, Baijerista Yhdysvaltoihin 1840-luvun alussa muuttaneita siirtolaisia.

Heinz sai luterilaisen kasteen ja kasvatuksen, mutta myöhemmin hän oli metodisti- ja presbyteriaanikirkkojen jäsen.

Heinz kuoli 74-vuotiaana keuhkokuumeeseen 14. toukokuuta 1919.

Heinzin pojanpoika Henry Heinz II oli H. J. Heinz Companyn pitkäaikainen toimitusjohtaja ja tämän poika Henry John Heinz III oli Yhdysvaltain edustajainhuoneen jäsen ja Pennsylvanian senaattori. Friedrich Trumpf, Yhdysvaltain presidentti Donald Trumpin isoisä, oli Heinzin isänpuoleinen pikkuserkku.

Vuonna 1844 syntyneet
Vuonna 1919 kuolleet
Yhdysvaltalaiset yrittäjät
Amerikansaksalaiset
The Forest Seasons

The Forest Seasons on suomalaisen metalliyhtye Wintersunin kolmas studioalbumi. Albumi julkaistiin 21. heinäkuuta 2017.

Albumi meni myös julkaisuviikollaan 30/2017 Suomen virallisen albumilistan ykköseksi.

Rockmusiikkilehti Soundin toimittajat valitsivat albumin vuoden 2017 yhdeksänneksitoista parhaaksi kotimaiseksi albumiksi.

Kappaleet

Arvostelut 
 Kaaoszine: 5/10
 V2.fi: 
 Imperiumi.net: 9/10

Lähteet

Aiheesta muualla 
 The Forest Seasons Discogsissa 
  

Vuoden 2017 albumit
Wintersunin albumit
Siipitaskuruohot

Siipitaskuruohot eli taskuruohot (Thlaspi) on kasvisuku ristikukkaiskasvien heimossa. Siihen kuuluu suppeassa rajauksessa viisi lajia, mutta aiemmin enemmän. Uusimmassa taksonomiassa siipitaskuruohoista erotetaan palletaskuruohot (Mummenhoffia) ja vahataskuruohot (Noccaea).

Lajeja 
 laukkataskuruoho (Thlaspi alliaceum, syn. Mummenhoffia alliacea)
 peltotaskuruoho (Thlaspi arvense)
 kevättaskuruoho (Thlaspi caerulescens, syn. Thlaspi alpestre, Noccaea caerulescens)
 toukotaskuruoho (T. caerulescens subsp. brachypetalum, syn. Noccaea brachypetala)
 ketokevättaskuruoho (T. caerulescens subsp. caerulescens)
 rikkataskuruoho (Thlaspi perfoliatum, syn. Noccaea perfoliata)
 pyörötaskuruoho (Thlaspi rotundifolium)

Suomessa kasvaa peltotaskuruohoa ja kevättaskuruohoa lähes koko maassa muinais- tai uustulokkaina.

Lähteet

Aiheesta muualla 
 Finto: Kassu – Kasvien suomenkieliset nimet: Thlaspi
 Suomen Lajitietokeskus: Siipitaskuruohot – Thlaspi
Mäkimintut

Mäkimintut (Clinopodium, synonyymejä Acinos ja Calamintha) on kasvisuku huulikukkaiskasvien heimossa. Siihen kuuluu laajassa rajauksessa 165 lajia. Mäkimintut ovat läheistä sukua kynteleille (Satureja).

Lajeja 
Mökiminttuihin kuuluvat muun muassa:

 ketokäenminttu (Clinopodium acinos (L.) Kuntze, suomenkielisissä lähteissä ensisijaisesti Satureja acinos, syn. Acinos arvensis ja Calamintha acinos)
 alppikäenminttu (Clinopodium alpinum (L.) Kuntze, suom. lähteissä ensisijaisesti Acinos alpinus, syn. Calamintha alpina ja Satureja alpina)
 tarhamäkiminttu (Clinopodium grandiflorum (L.) Kuntze, suom. lähteissä ensisijaisesti Calamintha grandiflora, syn. Acinos grandiflorus ja Satureja grandiflora)
 kivikkomäkiminttu (Clinopodium nepeta (L.) Kuntze, suom. lähteissä ensisijaisesti Calamintha nepeta, syn. Satureja calamintha)
 lehtomäkiminttu (Clinopodium vulgare L., suom. lähteissä ensisijaisesti Satureja vulgaris, syn. Acinos vulgaris ja Calamintha clinipodium)

Lähteet
WorldWideWeb (selain)

WorldWideWeb oli Tim Berners-Leen kehittämä verkkoselain, jonka Berners-Lee nimesi uudelleen Nexus välttääkseen sekaantumisen World Wide Web -konseptin kanssa.

Berners-Lee kehitti selaimen NeXT Computer työasemallaan työskennellessään CERN:ssä.

Selaimen lähdekoodi julkaistiin julkisomistukseen (public domain) 30 huhtikuuta 1993.

Katso myös 
 ViolaWWW
 Midas (selain)
 Erwise
 Mosaic

Lähteet 

Selaimet
Internetin historia
Kotilokukat

Kotilokukat (Moluccella) on suku huulikukkaiskasvien heimossa. Siihen kuuluu kahdeksan lajia. Lähi-idässä ja Kaukasiassa luonnonvaraisena esiintyvää yksivuotista kotilokukkaa eli "irlanninkelloa" (Moluccella laevis) viljellään koristekasvina. Lajin kukan suppilomainen verhiö on venynyt teriötä huomattavasti suuremmaksi.

Lähteet

Aiheesta muualla 
 Finto: Kassu – Kasvien suomenkieliset nimet: Moluccella

Huulikukkaiskasvit
Kämärin jäähalli

Kämärin jäähalli (mainosnimiä Luode Areena ja Hurry-areena) on Varkaudessa sijaitseva jäähalli, jonne mahtuu tuhat katsojaa. Se on suurempi Kämärin jääurheilukeskuksen kahdesta hallista. Kämärin jäähallin jääkiekkokotijoukkue on II-divisioonassa pelaava Warkis. Jäähallin aiempi nimi on OP-Areena. Hallin vieressä on Kämärin pesäpallo ja jääpallokenttä.

Lähteet 

Suomen jäähallit
Varkauden rakennukset ja rakennelmat
Jääkäripatsas

Jääkäripatsas on Vaasanpuistikon päässä Vaasassa sijaitseva muistomerkki, joka on omistettu Suomen jääkäriliikkeelle. Patsaan on valanut ja suunnitellut entinen jääkärikapteeni Lauri Leppänen.  Patsas paljastettiin vuonna 1958. Patsaan pronssivalu ja graniittialusta valmistettiin Helsingissä.

Patsaan jalustassa on teksti:

Patsaan historiaa
Jääkärien muistomerkkisäätiön toimesta järjestettiin yleinen rahankeräys vuosina 1957–1958, jonka ylijäämät annettiin Jääkärien tuki -rahastolle. Muistomerkin paljastustilaisuus pidettiin 25. helmikuuta 1958, jääkärien kotiinpaluun 40-vuotispäivänä.

Tilaisuuteen osallistui muun muassa tasavallan presidentti Urho Kekkonen. Patsaan mallina toimi ähtäriläinen kirjakauppias Jorma Honkaniemi.

Katso myös
 27. jääkäripataljoona

Lähteet

Vaasan patsaat ja veistokset
Jääkäriaktivismi
Suomen muistomerkit
Natalia Castrén

Lovisa Natalia Castrén (o.s. Tengström; 24. joulukuuta 1830 Helsinki – 22. marraskuuta 1881 Helsinki) oli suomalainen kulttuuripersoonallisuus. Hän kuului Johan Ludvig Runebergin piireihin ja hänellä katsotaan olleen tärkeä rooli senaikaisessa suomalaisessa kulttuurielämässä.

Natalia Castrénin isä oli filosofian professori Johan Jakob Tengström ja äiti Sofia Magdalena af Tengström, arkkipiispa Jacob Tengströmin tytär. Hän oli vuodesta 1850 naimisissa kielitieteilijä Matthias Alexander Castrénin kanssa, joka kuitenkin kuoli jo kaksi vuotta myöhemmin. Heidän ainoa lapsensa oli lehtimies ja historioitsija Robert Castrén.

Lähteet 
 

Suomalaiset kulttuurielämän vaikuttajat
Vuonna 1881 kuolleet
Vuonna 1830 syntyneet
Vain elämää (6. tuotantokausi)

Vain elämää -sarjan kuudes tuotantokausi esitettiin Nelosella keväällä 2017. Kausi on ensimmäinen keväällä esitettävä, sillä aiemmat viisi tuotantokautta esitettiin syksyinä 2012–2016. Kaudella on myös uusi kuvauspaikka, kun se kuvataan Aurinkorannikolla, Espanjassa sijaitsevassa Castillo de Mondan linnassa. Kausi alkoi Nelosella 21. huhtikuuta 2017.

Kauden artisteina ovat Nikke Ankara, Laura Voutilainen, Irina, Robin, Petra, Olli Lindholm ja Samu Haber.

Tällä kaudella artistien omat jaksot on ensimmäistä kertaa jaettu kahdelle esityspäivälle (ensimmäistä jaksoa lukuun ottamatta), minkä myötä jaksoissa kuultavat kappaleet esitetään kokonaisina.

Jaksot

Jussi Hakulisen vaatimukset kappaleidensa julkaisemiseen 

Jo ennen kauden alkua julkisuuteen nousi tieto, että ohjelmassa esitettävien ”Joutsenlaulu” ja ”Rakkaus on lumivalkoinen” -kappaleiden tekijä Jussi Hakulinen on esittänyt vaateita kappaleiden esittämiseen ohjelmassa.

Samu Haberin tulkitseman ”Joutsenlaulu”-kappaleen julkaisemisen ohjelman jälkeen julkaistavalla kokoelmalevyllä Hakulinen kielsi kokonaan, sillä alkuperäisestä teoksesta oli ohjelmaa varten poistettu useita säkeistöjä. Robinin tulkitseman ”Rakkaus on lumivalkoinen” -kappaleen julkaisemisesta levy-yhtiö joutui maksamaan 15 000 euroa, sillä siitä jätettiin esittämättä säe, jossa lauletaan ”vaikkei ole Jumalaa”, koska sen koettiin vaikuttavan Robinin imagoon. Lopullisessa versiossa kappaleesta ei kuitenkaan ole säästetty kuin kertosäe.

Markkinaoikeus antoi joulukuussa 2019 tuomion, jonka mukaan Hakulisen ”Joutsenlaulu”-kappaleesta esitetty versio oli muunnelma tai sovitus, joka esitettiin vastoin Hakulisen tahtoa. Markkinaoikeus on kieltänyt 50 000 euron sakon uhalla Sanoma Media Finland Oy:tä saattamasta muunnelmaa yleisön saataville. Lisäksi oikeus velvoitti yhtiön maksamaan Hakulisen oikeuskulut sekä 5 000 euroa hyvitystä korkoineen. Suomen Musiikintekijöiden toiminnanjohtaja Aku Toivonen pitää merkittävänä tuomiota, jonka näkee ohjaavan muuntelulupiin liittyviä käytäntöjä oikeaan suuntaan.

Lähteet 

Suomalaiset televisiosarjat
Tuotantokaudet
Alan Bennett

Alan Bennett (s. 9. toukokuuta 1934) on englantilainen näytelmäkirjailija, käsikirjoittaja, näyttelijä ja kirjailija. Hän syntyi Leedsissä ja opiskeli Oxfordin yliopistossa historiaa sekä näyttelemistä. Hän jäi yliopistoon opettamaan ja tutkimaan keskiajan historiaa usean vuoden ajan. Hänen saavutti nopeasti mainetta tehtyään satiirisen Beyond the Fringe -revyyn yhdessä Dudley Mooren, Jonathan Millerin ja Peter Cookin kanssa vuonna 1960. Hän jätti yliopiston ja siirtyi kirjoittamaan kokopäiväisesti. Bennettin ensimmäinen näytelmä, Forty Years On, sai ensi iltansa vuonna 1968.

Bennettin tunnettuja töitä ovat muun muassa historiallinen näytelmä Madness of George III (1991) ja siitä tehty elokuva Hullu kuningas (1994), omaelämänkerrallinen näytelmä The Lady in the Van (1999) ja sen pohjalta tehty samanniminen elokuva (2015), sarja televisiomonologeja nimeltään Talking Heads sekä näytelmä The History Boys (2005) ja sen elokuvasovitus Wild Generation (2006). Hän on myös lukenut suosittuja äänikirjoja. 

Bennettiltä on suomennettu yksi kirja, pienoisromaani Epätavallinen lukija (2007).

Lähteet

Aiheesta muualla 
 

BAFTA-palkinnon saajat
Englantilaiset näytelmäkirjailijat
Tony-palkinnon saajat
Vuonna 1934 syntyneet
Elävät henkilöt
Etelämantereenkihu

{{Taksonomia/eläimet
| nimi =  Etelämantereenkihu
| status = 
| iucn = 22694218
| iucn_arvioija  =BirdLife
| iucn_vuosi =2016
| iucn_versio = 3.1
| iucn_viitattu = 24.1.2017
| kuva =  South polar skua.jpg
| leveys = 250
| kuvateksti =	Etelämantereenkihu Terra Novan lahdella.
| domeeni = Aitotumaiset Eucarya
| kunta = Eläinkunta Animalia
| pääjakso = Selkäjänteiset Chordata
| alajakso = Selkärankaiset Vertebrata
| luokka = Linnut Aves
| lahko = Rantalinnut Charadriiformes
| heimo = Kihut Stercorariidae
| suku =Stercorarius 
| laji = '’maccormicki| kaksiosainen = Stercorarius maccormicki  
| kaksiosainen_auktori = (Saunders, 1893)
|synonyymit =* Catharacta maccormicki (Saunders, 1893)
Stercorarius maccormicki maccormicki Christidis ja Boles (2008)
Stercorarius maccormicki maccormicki AOU:n luettelo (1998 + liitteet)
| wikispecies = Stercorarius maccormicki
| commonscat = Stercorarius maccormicki
}}
Etelämantereenkihu (Stercorarius maccormicki'') on kihujen sukuun kuuluva lintulaji, joka elää eteläisellä pallonpuoliskolla. Sen kannan arvioidaan olevan vakaa.

Lajin levinneisyysaluetta ovat Antarktis, Antigua ja Barbuda, Argentiina, Barbados, Brasilia, Kanada, Chile, Costa Rica, Dominikaaninen tasavalta, Falklandinsaaret, Ranskan Guayana, Guadeloupe, Japani, Malediivit, Martinique, Meksiko, Mikronesia, Montserrat, Mozambique, Namibia, Uusi-Seelanti, Panama, Peru, Saint Kitts ja Nevis, Saint Lucia, Saint-Pierre ja Miquelon, Saint Vincent ja Grenadiinit, Seychellit, Etelä-Afrikka, Etelä-Georgia ja Eteläiset Sandwichsaaret, Suriname, Trinidad ja Tobago sekä Yhdysvallat.

Lisäksi sitä tavataan muuttolintuna seuraavilla alueilla: Australia, Bermuda, Komorit, Ecuador, Egypti, Fidži, Grönlanti, Intia, Indonesia, Israel, Jordan, Kenia, Mauritius, Oman, Portugali, Somalia, Sri Lanka ja Jemen sekä alkuperältään tuntemattomana seuraavilla alueilla: Bouvet’nsaari, Guatemala, Palau ja Neitsytsaaret.

Etelämantereenkihu pesii kaikkialla Antarktiksen rannikoilla, etenkin Rossinmeren alueella. Muuttomatka talvehtimisalueelle suuntautuu pohjoiselle Tyynellemerelle ja Pohjois-Atlantille. Muuttomatka voi ulottua jopa Alaskaan tai Grönlantiin.

Etelämantereenkihu pesii melko vähälumisilla alueilla Antarktiksella. Sen ravintoa on pääasiassa kala, mutta se saalistaa myös pingviinejä ja yksinomaisesti niitä varsinkin jos pesintä sattuu pingviiniyhteiskunnan lähistölle.

Lajin kannan suuruudeksi arvioidaan 6 000–15 000 aikuista yksilöä, mutta arvio on hyvin epävarma. Myöskään kannan vakaudesta ei ole varmaa tietoa mutta sen oletetaan olevan vakaa.

Taksonomia
IUCN sijoittaa lajin sukuun Catharacta (del Hoyo and Collar 2014). Isokihu, C. antarctica ja C. maccormicki (Sibley and Monroe 1990, 1993), jotka ovat koko alueella esiintyviä lajeja, pysyvät erillisinä lajeina, kun taas Christidis and Boles (1994) ja Turbott (1990) sisällyttävät lonnbergin ja antarctican isokihun alalajiksi ja AERC TAC (2003) sisällyttävät etelämantereenkihun isokihun alalajiksi.

Lähteet

Kihut
NXP Semiconductors

NXP Semiconductors on alankomaalainen puolijohteita valmistava suuryritys. Yritys on alun perin tunnettu nimellä Philips Semiconductors vuoteen 2006 saakka.

Maaliskuussa 2015 julkaistiin tieto Freescale Semiconductorin yhdistymisestä NXP Semiconductorsiin.

27. lokakuuta 2016 julkaistiin tieto, että Qualcomm ostaa elektroniikkayhtiö NXP Semiconductorsin. Kauppa kuitenkin pysähtyi Kiinan vastustukseen.

Tuotteet 
NXP on jatkanut eräiden Motorolan ja Freescale Semiconductorin suorittimien valmistusta. 

NXP:n muita tuotteita ovat QorIQ-järjestelmäpiiri ja StarCore DSP -sarja.

QorIQ on jatkoa Freescale Semiconductorin PowerPC-suoritinta käyttävälle PowerQUICC-kommunikaatiopiirille.

Lähteet

Aiheesta muualla 

 NXP 

NASDAQ-100-indeksi
Alankomaalaiset teollisuusyritykset
Puolijohdevalmistajat
Mercedes-Benz OM 602

OM 602 on Mercedes-Benzin valmistama  5-sylinterinen dieselmoottori.

Tekniset tiedot 

Mercedes-Benz
Polttomoottorit
Bengt Broms (yli-intendentti)

Bengt Lars Harry Broms (28. helmikuuta 1917 Sortavala – 26. kesäkuuta 1989 Helsinki) oli suomalainen filosofian maisteri, joka toimi Helsingin kaupungin eri tehtävissä 1960–1980-luvulla.

Bromsin vanhemmat olivat varatuomari Bengt Harry Elias Broms ja Siri Maria Molander. Bengt Broms kirjoitti ylioppilaaksi 1936 ja valmistui Helsingin yliopistosta filosofian kandidaatiksi ja filosofian maisteriksi 1944. Lisäoppia hän hankki opintomatkoillaan Ranskaan 1937, Ruotsiin 1945 ja Yhdysvaltoihin 1948, 1958, 1960 ja 1961.

Bengt Broms toimi Suomi-Amerikka yhdistyksen toiminnanjohtajana 1945–1959 ja sen toimitusjohtajana 1959–1962. Hän toimi Helsingin kaupungin tiedotuspäällikkönä vuosina 1962–1971, Helsinki-viikon säätiön ja Helsingin juhlaviikkojen hallituksen puheenjohtajana vuodesta 1970 alkaen ja Finlandia-talon ensimmäisenä johtajana vuosina 1971–1982. Hän sai yli-intendentin arvonimen ensimmäisenä Suomessa vuonna 1974.

Broms julkaisi 1980-luvulla muistelmateokset Elämää sivusta, sisältä, sitoutumatta ja Kasvoja, kuvia, katsantoja.

Lähteet

Vuonna 1917 syntyneet
Vuonna 1989 kuolleet
Bengt Broms

Bengt Broms voi tarkoittaa seuraavia henkilöitä:

 Bengt Broms (1917–1989), suomalainen yli-intendentti, Finlandia-talon johtaja
 Bengt Broms (s. 1929), suomalainen professori ja oikeustieteilijä
Žurnal Sodružestva

Žurnal Sodružestva (, ”Ystävyyspiirin lehti”) oli Viipurissa vuosina 1933–1938 ilmestynyt venäjänkielinen kirjallis-yhteiskunnallinen aikakauslehti.

Kerran kuukaudessa ilmestynyt Žurnal Sodružestva perustettiin Viipurin venäläisen reaalilyseon entisten opiskelijoiden ystävyyspiirin lehdeksi. Sen julkaisijana toimi myös Viipurin venäläinen kulttuuri- ja valistusseura. Vastaavina toimittajina työskentelivät Fjodor Upjorov (1933–1936) ja Igor Upjorov (1936–1938). Toimituskuntaan kuuluivat myös Severin Dobrovolski ja Sergei Rittenberg.

Lehden tehtävänä oli tukea Viipurin venäläistä koulua, ylläpitää venäjän kieltä ja venäläistä kulttuuria sekä yhdistää Suomessa asuvia venäläisiä. Sen sivuilla kerrottiin Suomen venäläisten kulttuurielämästä, uskonnollisesta ja yhteiskunnallisesta toiminnasta sekä Venäjän tilanteesta. Lehdessä julkaistiin mielipidekirjoituksia, runoja, kertomuksia, esseitä ja kulttuuriartikkeleita. Žurnal Sodružestva sai tunnustusta myös ulkomailla ja vuodesta 1935 lähtien se julkaisi yhä enemmän koko venäläistä emigranttiyhteisöä koskevia kirjoituksia. Suomen venäläisten kuten Vera Bulitšin, Georg Grigorkoffin ja Sergei Rittenbergin lisäksi avustajina toimi monia Euroopan maissa asuneita emigrantteja

Lähteet

Kirjallisuutta
Kirsti Ekonen: "Ystävyyspiirin lehti – Zhurnal sodruzhestva: 1930-luvun hiljainen kulttuurivaikuttaja". Kanava 7/2000, s. 448-452

Ilmestymästä lakanneet suomalaiset aikakauslehdet
Suomalaiset venäjänkieliset lehdet
Viipurin media
Euroopan museo-organisaatioiden verkosto

Euroopan museo-organisaatioiden verkosto (Network of European Museum Organisations, NEMO) on vuonna 1992 perustettu itsenäinen kansallisten museoliittojen verkosto, joka edustaa museoalaa Euroopan neuvostossa.

Nemo toimii Euroopan neuvostossa museoiden edunvalvojana ja pitää esillä niiden merkitystä kulttuuriperinnön vaalimisessa. Verkosto tiedottaa eteenpäin jäsenliitoilleen Euroopan neuvoston museoita koskevista toimista ja edistää tiedonvälitystä eurooppalaisten museoiden ja alan toimijoiden välillä. Verkoston vuosikokous on yleensä marraskuussa. Verkoston puheenjohtaja ja hallitus hoitavat sen käytännön asioista. Molemmat tahot valitaan vuosikokouksessa kahdeksi vuodeksi kerrallaan.

Lähteet

Aiheesta muualla 
Nemon kotisivut 

Museot
Kulttuurijärjestöt
Kansainväliset järjestöt
William E. Miller

William Edward Miller (22. maaliskuuta 1914 Lockport, New York – 24. kesäkuuta 1983 Buffalo, New York) oli yhdysvaltalainen republikaanipoliitikko New Yorkista. Hänet muistetaan erityisesti vuoden 1964 presidentinvaalien varapresidenttiehdokkuudestaan republikaanien Barry Goldwaterin riveissä. Hän oli ainoa katolinen varapresidenttiehdokas ennen Paul Ryania.

Lähteet 

Vuonna 1914 syntyneet
Vuonna 1983 kuolleet
Yhdysvaltalaiset poliitikot
Yhdysvaltain edustajainhuoneen jäsenet
Mali (grafiikkasuoritin)

Mali on Armin (ent. ARM Holdings) grafiikkasuoritinsarja (GPU).

Mallisarjat on suunnattu eri tavoin optimoituina: suorituskyvylle, käytetyn mikropiirin pinta-alalle tai virrankäytölle.

Uudemmissa malleissa on tukea mm. OpenGL ES 3.1- ja Vulkan-ohjelmointirajapinnoille.

Suoritinta on käytössä mm. Samsung Exynos -sarjassa.

Mali mallit

Korkean suorituskyvyn sarja 
 Mali-G71
 Mali-T860 & T880
 Mali-T760
 Mali-T628
 Mali-T624

Pienen pinta-alan sarja 
 Mali-G51
 Mali-T820 & T830
 Mali-T720
 Mali-T622

Vähävirtaisten sarja 
 Mali-470
 Mali-450
 Mali-400

Lähteet

Aiheesta muualla 
 Viralliset sivut

Grafiikkasuorittimet
Castell y Bere

Castell y Bere on Walesissa sijaitseva linnanraunio. Linnan rakennutti Llywelyn ap Iorwerth vuonna 1221. Llywelynin kuoltua hänen seuraajansa jatkoivat linnan rakentamista. Linna joutui Edvard I:n haltuun vuonna 1283. Englantilaiset hylkäsivät linnan vuosisadan lopun jälkeen ja se unohdettiin, kunnes vuonna 1851 kaivauksissa löydettiin roomalaisaikaisia saviastioita ja kolikoita.

Arkkitehtuuri 
Castell y Bere noudattelee muiden walesilaisten linnojen tapaan luonnon muotoja. Linna on rakennettu kivikkoisen mäen päälle jonne ei kesäisin näe kunnolla kun puissa on lehdet. Itäpuolen sisäänkäynti on jyrkässä rinteessä. Rinteen alapuolella on oja, jonka yli on aikoinaan päässyt porttitornien välissä ollutta laskusiltaa pitkin. Vastaavaa harvinaista  ratkaisua ei löydy mistään muusta Walesin linnasta. Edes englantilaisilla ei ollut siihen aikaan teknisesti yhtä kehittyneitä ratkaisuja.

Raunioon kuuluu kaksi D:n muotoista tornia, joista eteläisempi on erillään muusta linnasta ja siten heikompi puolustuksen kannalta.

Kun Llewelyn ap Gruffudd kuoli 1282, hänen veljensä Dafydd sai Castell y Beren haltuunsa. Dafydd muutti kuitenkin pohjoisempaan Dolbadarnin linnaan. Seuraavana vuonna Edward I valloitti Castell y Beren helposti kun waleslaiselle komentajalle oli maksettu 80 puntaaa, joka oli tuolloin suuri summa. Edvard määräsi linnan vahvistettavaksi mutta vuonna 1294 Madog ap Llewelyn poltti sen ja englantilaiset hylkäsivät linnan.

Linnan länsipäästä on löytynyt todisteita siitä että siellä on ollut asutusta, mutta ei tiedetä ovatko asukkaat olleet walesilaisia vai englantilaisia.

Kuvia

Lähteet

Viitteet

Aiheesta muualla 

 Lise Hull and the Castles of Wales Website: Castell y Bere
Castles, Forts and Battles: Castell-y-Bere

Gwyneddin linnat
Kaarroke

Kaarroke eli koketti on joihinkin vaatteisiin kuuluva, tukevuutta antava hartiakappale, johon usein laskostettu tai poimutettu etuosa (miehusta) ja selkäkappale kiinnitetään. Kaarroke on tavallisesti kaksinkertainen ja sitä käytetään paidoissa, puseroissa, takeissa ja mekoissa.  Sitä käytetään sekä miesten että naisten vaatteissa. Kaarrokkeeksi nimitetään myös hameen vyötärössä olevaa leveähköä, asua tukevoittavaa kaksinkertaista kangaskaistaa, johon poimutus tai laskostus kiinnitetään.

Sana koketti, joka tarkoittaa myös keimailevaa naista, on peräisin ranskan kielen sanasta coquet ja se puolestaan juontuu ranskan sanasta coq, ’kukko’.

Lähteet

Ompelu
Avoimen tiedon keskus

Avoimen tiedon keskus (Open Science Centre) on 1.1.2017 toimintansa aloittanut Jyväskylän yliopiston erillislaitos, jossa työskentelee n. 80 henkeä.

Historia 
Avoimen tiedon keskus on muodostettu Jyväskylän yliopiston kirjastosta ja Jyväskylän yliopiston tiedemuseosta (kulttuurihistoriallinen- ja luonnontieteellinen osasto). Lisäksi se sai vastuulleen yliopistossa ilmestyvien lehtien kustantamisen.

Toiminta 
Toiminnallisesti Avoimen tiedon keskus on jaettu kolmeen vastuualueeseen, joita ovat kirjasto, tiedemuseo ja avoin julkaiseminen. Perinteisten kirjasto- ja museotoimintojen lisäksi keskuksen tehtävänä on edistää tiedon avoimmuutta.

Johtajat 
 Ari Muhonen 2017 – 2021
 Pekka Olsbo 2021 –

Julkaisut 

Avoimen tiedon keskus kustantaa Kasvatus- ja Yliopistopedagogiikka -verkkolehtiä. Lisäksi se julkaisee ja kustantaa avoimesti julkaistua (OA) Human Technology -verkkolehteä.

Lähteet

Aiheesta muualla 
 Avoimen tiedon keskus
 Kirjasto
 Tiedemuseo
 Avoin julkaiseminen
 Human Technology -lehti
 Kasvatus  -lehti
 Yliopistopedagogiikka  -lehti

Jyväskylän yliopisto
Wireshark

Wireshark on ilmainen avoimen lähdekoodin pakettianalysaattori. Sen avulla on mahdollista kaapata, tallentaa ja analysoida tietoliikennettä. Ohjelmiston nimi oli alun perin Ethereal, mutta se muutettiin tekijänoikeussyistä Wiresharkiksi toukokuussa 2006. Wireshark toimii useimmilla alustoilla, kuten Linux, Windows, OS X, UNIX ja se on rekisteröity GNU GPL-lisenssillä.

Wiresharkia on mahdollista käyttää tcpdumpilla kerättyjen tietojen analysointiin myöhemmin jos laitteessa ei voi käyttää Wiresharkia.

Lähteet

Aiheesta muualla

Verkon analysointiohjelmat
Vapaat ohjelmistot
Arm (yritys)

Arm on puolijohteiden ja ohjelmistojen suunnitteluyhtiö, jonka omistaa SoftBank Group. Yhtiön päämaja sijaitsee Cambridgessä Britanniassa. Yhtiön historia juontaa Acorn Computers -yritykseen.

Yhtiön tunnetuin tuote on ARM-suoritin.
Lyhenne ARM esiintyi ensi kerran vuonna 1983 ja tarkoitti Acorn RISC Machine. Suoritinta käytettiin ensi kerran Acorn Archimedes -tietokoneessa.
Yhtiö ei itse valmista suorittimia vaan lisensoi immateriaalioikeuden.

Yhtiöllä on , joista  Yhdistyneessä kuningaskunnassa.

Historia 
Yhtiö on perustettu vuonna 1990 nimellä Advanced RISC Machines Acorn Computersin, Apple Computerin ja VLSI Technologyn yhteisyrityksenä. Yritys perustettiin ARM-suorittimen kehityksen edistämiseen.
Vuonna 1998 yhtiön nimeksi muutettiin ARM Holdings.

Vuonna 2013 yhtiö oli kolmanneksi suurin grafiikkasuorittimien toimittaja Qualcommin ja Imagination Technologiesin jälkeen.

Vuonna 2016 Softbank hankki ARM Holdingsin 31 miljardilla dollarilla.
Vuonna 2017 yhtiö muutti nimeksi Arm ja julkaisi uuden logon, jossa nimi on kirjoitettu pienaakkosilla.

Syyskuussa 2020 Nvidia ja SoftBank ilmoittivat Nvidian ostavan Arm-yhtiön SoftBankiltä 40 miljardin dollarin hinnalla.
Helmikuussa 2022 kauppa Nvidialle peruuntui johtuen kilpailuviranomaisten huolesta vaikutuksesta kilpailulle.

Markkinaosuus 
Yhtiö on dominoiva älypuhelinten piirien suunnittelijana, mutta kasvu sillä alalla on hidastunut.
Softbankin ostettua yhtiön uusi strategia painotti esineiden internet -käyttöä (IoT) palvelinmarkkinoiden kustannuksella: vuodesta 2015 vuoteen 2019 yhtiön panostus kehitykseen kasvoi 716 miljoonasta dollarista 1,6 miljardiin dollariin kun samaan aikaan liikevaihto kasvoi 20 prosenttia 1,9 miljardiin dollariin ja voitto-osuus putosi 70 prosenttia 276 miljoonaan dollariin. Aiemmin Softbank arvioi IoT-markkinoiden kasvua suuremmaksi ja palvelinmarkkinoiden kasvua pienemmäksi kuin sen myöhemmissä arvioissa.

Tuotteet 

 ARM-suoritin
 Mali-grafiikkasuoritin

Lähteet

Aiheesta muualla 
 A Brief History of Arm: Part 1 

Brittiläiset teollisuusyritykset
Puolijohdevalmistajat
All for Love

All for Love on Bryan Adamsin, Robert "Mutt" Langen ja Michael Kamenin tekemä kappale The Three Musketeers -elokuvan soundtrackille. Kappaleen esittivät Bryan Adams, Rod Stewart ja Sting. Kappale julkaistiin CD-singlenä Yhdysvalloissa 16. marraskuuta 1993. Se oli maailmanlaajuinen hitti yltäen listaykkösiksi ympäri Eurooppaa ja Pohjois-Amerikkaa. 

Kappaleen nimi sai inspiraationsa muskettisoturien tunnuslauseesta: "Yksi kaikkien, ja kaikki yhden puolesta" ("All for one, and one for all").

Listasijoitukset
Yhdysvalloissa kappale ylsi sijalle yksi ''Billboard Hot 100 -listalla 22. tammikuuta 1994. Se pysyi listaykkösenä kolme viikkoa. Se myi 1,2 miljoonaa kappaletta Yhdysvalloissa ja sai RIAA:lta platina -serifikaatin.

Parhaat sijoitukset

Vuoden lopun listat

Vuosikymmenen lopun listat

Lähteet

Viitteet

 Vuoden 1993 kappaleet
 Bryan Adamsin kappaleet
Tasha Taylor

Tasha Taylor on yhdysvaltalainen blues- ja soullaulaja, lauluntekijä ja näyttelijä. Hän on julkaissut kolme soololevyä ja esiintynyt Dan Aykroydin ja Jim Belushin vetämillä The Blues Brothers -kiertueilla. Taylorin isä oli laulaja Johnnie Taylor, jonka kappale ”Disco Lady” oli neljä viikkoa Billboard Hot 100 -listan ykkösenä vuonna 1976. Näyttelijänä Tasha Taylor on esiintynyt muun muassa televisiosarjojen House ja Ruma Betty jaksoissa.

Suomalainen blueslaulaja Ina Forsman on esiintynyt Tasha Taylorin kanssa Ruf-levymerkin järjestämällä Blues Caravan -kiertueella Yhdysvalloissa ja Euroopassa. Suomessa Blues Caravan kiersi Helsingissä, Tampereella, Lahdessa ja Turussa. Huhtikuussa 2017 Taylor konsertoi Malmitalolla Helsingissä.

Diskografia

Sooloalbumit

 Revival (2008)
 Taylormade (2011)
 Honey for the Biscuit (2016)

Lähteet
 An interview with Soul Express

Aiheesta muualla

 Virallinen sivusto

Yhdysvaltalaiset laulaja-lauluntekijät
Syntymävuosi puuttuu
Elävät henkilöt
Mesiviitta

Mesiviitta on kukan tai mykerön pinnassa oleva kuvio tai kuviointi, jonka tarkoituksena on ohjata mettä hakevaa eläintä, tyypillisesti hyönteistä, meden luo. Mettä hakeva eläin saattaa samalla pölyttää kukan.

Aina mettä ei kuitenkaan ole. Esimerkiksi neidonkenkä huijaa pölyttäjiä houkuttelemalla ne etsimään siitepölyä kukan huulissa olevista keltaisista heteitä muistuttavista karvoista, joissa sitä ei ole. Sen jälkeen pölyttäjä seuraa sinertävänpunaisia mesiviittoja kukan sisään kannuksiin ja saa selkäänsä kaksi siitepölymyhkyä, joiden kanssa se käy pölyttämässä seuraavia neidonkengän kukkia. Neidonkenkä kukkii aikaisin, jolloin ei juurikaan ole muita kukkia, joista löytäisi mettä.

Teriöltään säteittäissymmetrisissä kukissa ja mykeröissä mesiviitat muodostavat usein ympyrämäisen tai maalitaulumaisen kuvion, joka ohjaa mettä hakevaa pölyttäjää meden luo. Teriöltään torvimaisissa ja huulimaisissa kukissa mesiviitat voivat olla viivamaisia kuvioita, jotka ohjaavat kukan pohjalle.

Mesiviittojen näkemiseen saatetaan tarvita kykyä nähdä ultraviolettivalon aallonpituuksia, jolloin ne eivät näy ihmissilmälle ilman apuvälineitä.

Kun kukassa ei ole enää mettä, muuttaa se mesiviittojen väriä niin, etteivät ne näy enää.

Lähteet

Aiheesta muualla 
 
 

Kukat
Kasviekologia
Peukaloruuvi (tv-ohjelma)

Peukaloruuvi oli Yleisradion TV1:ssä 1960-luvun lopulla esittämä haastatteluohjelma. Siinä käytettiin ensimmäisen kerran ns. "revolverihaastattelu"-tyyliä Suomen televisiossa. Ohjelman toimittajiin kuuluivat mm. Seppo Tikka ja Pentti Lumme.

Lähteet 

Suomalaiset televisio-ohjelmat